Det kan bedst betale sig for Region Nordjylland at lade sine patienter operere på privathospitaler uden for regionsgrænsen. Regionen tilbyder lige nu syv typer ortopædkirurgiske operationer, og dem vil den hellere have udført på privathospitalet Eira i Århus. Det skriver Nordjyske.dk. Årsagen er, som så meget andet, økonomien. Privathospitalerne i Region Midt kan nemlig udføre operationerne billigere end konkurrerende privathospitaler i for eksempel Skørping. - Det kan godt undre, at privathospitaler uden for regionen kan udføre operationerne til en pris, der er lavere end den, vi kan tilbyde her i Nordjylland, når udgifterne til ekstra transport lægges oven i, siger Sanne Nørgaard, administrerende direktør på privathospitalet i Skørping. Regionen sparer cirka 35 procent på at få patienterne opereret uden for regionsgrænsen.

Opsummering:
Region Nordjylland har valgt et privathospital i Region Midt til sine knæ- og hoftepatienter.